18/03/2013 | Administración LocalMunicipal
Laxe
Anuncio do acordo de aprobación dos complementos en supostos de incapacidade laboral temporal do persoal ao servicio do Concello de Laxe

En sesión do Concello Pleno celebrada o 8 de marzo de 2013 adoptouse, entre outros, o acordo que se transcribe na súa parte dispositiva, sobre o complemento das prestacións económicas do persoal do Concello de Laxe nas situación de incapacidade laboral temporal, ao abeiro do artigo 9.2 e 9.5 do Real decreto-lei 20/2012, do 13 de xullo: - incapacidade temporal por continxencias comúns (enfermidade común ou accidente non laboral) o complemento calcularase de conformidade coas seguintes regras: a) Dende o primeiro día da situación de incapacidade temporal ata o terceiro día, inclusive, aboarase un complemento ata acadar o 50% das retribucións que se viñan percibindo no mes anterior ao de causarse a incapacidade. b) Dende o cuarto día da situación de incapacidade temporal ata o vixésimo día, ambos inclusive, aboarase un complemento ata acadar o 75% das retribucións que se viñan percibindo no mes anterior ao de causarse a incapacidade. c) A partir do vixésimo primeiro día, inclusive, aboarase un complemento ata acadar o 100% das retribucións que se viñan percibindo no mes anterior ao de causarse a incapacidade. - incapacidade temporal derivada de continxencias profesionais (enfermidade profesional o accidente de traballo) - dende o primeiro día da baixa recoñécese ata un máximo do 100% das retribucións percibidas no mes anterior ao da baixa. - supostos excepcionais e debidamente xustificados que permiten complementar ata un máximo do 100% das retribucións percibidas no mes anterior ao da baixa. a).- hospitalización: terá a consideración de hospitalización aos efectos do abono ó 100% das retribucións nos seguintes supostos: - hospitalización en centros sanitarios - hospitalización a domicilio (informe médico xustificativo da necesidade de permanecer en domicilio) - estancia en hospitales de día, así como os períodos de observación no Servizo de Urxencias superiores a sete horas. Para poder abonar o complemento económico ata o 100% das retribucións do traballador deberá presentarse xustificante de hospitalización que acredite que a citada circunstancia coincide no tempo co período de incapacidade temporal. Si a hospitalización se produce unha vez iniciada a baixa, e ten a súa mesma causa, o xustificante aportarase co parte de confirmación que corresponda no tempo co inicio da hospitalización. Neste caso, regularizarase o ingreso do complemento, para que o traballador perciba o 100% das retribucións dende o primeiro día da baixa. b).- intervención quirúrxica (incluído o período de recuperación postoperatoria): terá os efectos de intervención quirúrxica aos efectos do abono do 100% das retribucións os seguintes supostos: - intervencións quirúrxicas con internamento - intervencións de ciruxía maior e menor ambulatoria - intervencións médicas invasivas, como colonoscopias, gastrocopias e outras similares - tratamientos oncolóxicos e similares Para abonar o complemento económico ata o 100% das retribucións o traballador deberá presentar xustificante médico da intervención quirúrxica e acreditar que a baixa (incluído o período de recuperación) ten a mesma causa que a intervención, sen que sexa necesario especificar a concreta actuación médica practicada. Se a intervención quirúrxica se produce unha vez iniciada a baixa, o xustificante aportarase co parte de confirmación que corresponda no tempo co inicio da intervención. Neste caso, regularizarase o ingreso do complemento, para que o traballador perciba o 100% das retribucións dende o primeiro día da baixa. c).- enfermidades derivadas de situación de embarazo e risco durante a lactancia natural: terán esta consideración calqueira enfermidade común que teña a súa causa nunha situación de embarazo ou lactancia natural. Para o abono do 100% das retribucións, a traballadora deberá presentar, xunto co parte de baixa, un informe médico que acredite que a enfermidade e consecuencia directa do embarazo ou lactancia natural, ou ben que se derivan das mesmas. d).- enfermidades graves: terán a consideración de enfermidades graves as incluídas no anexo do RD 1148/2011 de 29 de julio. Para abonar o complemento económico ata o 100% das retribucións ao traballador deberá presentar informe médico que acredite que a baixa está motivada por algunha das enfermidades recollidas no RD 1148/2011, non sendo necesario especificar a enfermidade concreta que se padece, basta con indicar o grupo no que se encadraría a citada enfermidade, dos enumerados no citado RD. Se a enfermidade se diagnostica unha vez iniciada a baixa, o informe médico aportarase co parte de confirmación que corresponda no tempo coa enfermidade. Neste caso, regularizarase o ingreso do complemento, para que o traballador perciba o 100% das retribucións dende o primeiro día da baixa. e).- lesións graves e enfermidades incapacitantes: terán este carácter aquelas lesións e enfermidades que non estando contempladas no RD 1148/2011 de enfermidades graves, acarrean a incapacidade para o desempeño do traballo. Tamén terán esta consideración as enfermidades/patoloxías crónicas, dexenerativas, irreversibles e/ou incurables. Para o abono do 100% das retribucións, o traballador deberá presentar, xunto co parte de baixa, un informe médico oficial que acredite que a enfermidade é realmente incapacitante e imposibilita o desempeño do trabajo, ou ben que a situación de incapacidade temporal se deriva de ditas enfermidades/patoloxías. O presente acordo entrará en vigor o día seguinte ó da súa publicación no Boletín Oficial da Provincia.” O que se publica para xeral coñecemento e efectos. Laxe, 11 de marzo de 2013 O alcalde Antonio Carracedo Sacedón